زەردۇشتلار بېرىپ قايتىپ كەلدى-دە، مۇنداق دېدى

**زەردۇشتلار بېرىپ قايتىپ كەلدى-دە، مۇنداق دېدى**

ئۇنسىي ئەلھاج

**I**

كۆزۈمنى ساڭا ئاچتىم. ئۇ يۇمۇقلا بولىدىكەن ھەرگىز ئۆلمەيمەن.

**II**

كېچە قۇياشتۇر سېنىڭ تىلىڭدا.

**III**

بېرىپ ۋاقىتنى ئەكىلىشنى سورىدىم، زەردۇشتلار بېرىپ قايتىپ كەلدى-دە، مۇنداق دېدى: قىشنىڭ كېچىسىنى يازنىڭ كېچىسى يۇغىسى. قىشنىڭ كۆزيېشىنى يازنىڭ كۆزيېشى يۇغىسى. غەمكىن بىر قۇشقاچ قەپەسكە قايتىپ كېلىش ئۈچۈن قەپەستىن غەمكىن بىر قۇشقاچ ئۇچۇپ كەتكۈسى.

**IV**

توي قىلىدىغان قىزىنىڭ ئىشىكى تۈۋىدە كىچىك ئازغۇن يەرلىشىۋېدى، بوسۇغىدىكى كۆزەتچىلەر ئۇنى ئۆلتۈرىۋېتىشتى.

**V**

بالىلىقنىڭ كەچقۇرۇنىدىن بۇرۇن بالقىيسەن.

**VI**

كۆيۈك ئوتىدەك مەغرۇر جانان.

**VII**

يىللار ئارىسىغا مۆكۈنۈپ نىگارىمنى ساقلىدىم. ئىزا ئاچىلىغا مۆكۈنۈپ ساقلىدىم. سۇ ئاستىدا جاسۇستەك ئۈزدۈم. مېنى قاراۋۇل كۆرمىدى. كۆڭلۈمگە پۈككەننى پالچى تاپالمىدى. ھەتتاكى نىگارىممۇ تۇيمىدى. ئۇنىڭ ساھىلىغا يېتىپ بېرىۋېدىم، ئاچچىقى كەلدى. سۆزۈمنى دىققەت بىلەن ئاڭلاپ كۆڭلى يۇمشىدى. ئۇنى ئىستەيدىغانلىقىمنى دېسەم چۆچىدى. ئېدىرلارنىڭ كەينىگە قاچتى، ئېدىرلارنىڭ باغرىدا يوقالدى. ئاقار يۇلتۇزلار بىلەن ئۆزگىچىلىكلەر ئارىسىغا مۆكۈنۈپ نىگارىمنى ساقلىدىم. ھەر بىر پىستىرما پۇختا بولۇپ، ئالدى چىتلاقلىق ئىدى. بىراق، نىگارىم غورۇرىنى قويىۋەتتى. غورۇرىدىن بىر بۆرىنى يۈزۈمگە قويىۋەتتى. يۈزۈم غايىب بولدى.

(ئەرەبچىدىن ئەخمەتجان ئوسمان تەرجىمىسى)

مەنبە: «بەرقىي» مۇنبىرى

----

### ئەرەبچە

**ذَهَبَ الْمَجُوسُ وَرَجَعُوا وَقَالُوا**

أنسي الحاج

**I**

فَتَحْتُهُمَا عَلَيْكِ. لَنْ أَمُوتَ وَهُمَا مُغْمَضَتَانِ.

**II**

أَللَّيْلُ عَلَى لِسَانِكِ شَمْسٌ.

**III**

طَلَبْتُ أَنْ يَذْهَبُوا وَيَأْتُوا بِالْوَقْتِ، فَذَهَبَ الْمَجُوسُ وَرَجَعُوا وَقَالُوا: سَيَمْحُو لَيْلَ الشِّتَاءِ لَيْلُ الصَّيْفِ. سَيَمْحُو دَمْعَ الشِّتَاءِ دَمْعُ الصَّيْفِ. سَيَطِيرُ عُصْفُورٌ حَزِينٌ مِنَ الْقَفَصِ لِيَعُودَ إِلَى الْقَفَصِ عُصْفُورٌ حَزِينٌ.

**IV**

أَلتَّائِهُ الصَّغِيرُ اسْتَقَرَّ عِنْدَ بَابِ عَرُوسِهِ، فَقَتَلَهُ الْحُرَّاسُ عَلَى الْعَتَبَةِ.

**V**

تُشْرِقِينَ أَبْكَرَ مِنْ أَصِيلِ الطُّفُولَةِ.

**VI**

مُتَكَبِّرَةٌ كَلَوْعَةٍ مَحْرُوقَةٍ.

**VII**

رَبَطْتُ لِحَبِيبَتِي بَيْنَ السِّنينِ. رَبَطْتُ عَلَى مَفَارِقِ الْخَجَلِ. أَبْحَرْتُ كَجَاسُوسٍ تَحْتَ الْمَاءِ. لَمْ يَرَنِي خَفِيرٌ. لَمْ يَكْشِفْ طَوِيَّتِي بَصَّارٌ. لَمْ تَشْعُرْ حَتَّى حَبِيبَتِي. وَصَلْتُ إِلَى شَاطِئِهَا فَتَضَايَقَتْ. وَإِذْ وَزَنَتْ كَلَامِي رَقَّتْ. وَلَمَّا قُلْتُ أُرِيدُهَا، جَفَلَتْ. أَسْرَعَتْ خَلْفَ الرَّوَابِي نَزَلَتْ تَحْتَ الرَّوَابِي. رَبَطْتُ لَهَا بَيْنَ الشُّهُبِ وَالشِّيَمِ. وَكُلُّ مَكْمَنٍ كَانَ مُحْكَماً وَأَمَامَهُ سِيَاجٌ. لَكِنَّ حَبِيبَتِي أَطْلَقَتْ كِبْرِيَاءَهَا. أَطْلَقَتْ مِنْ كِبْرِيَائِهَا ذِئْباً عَلَى وَجْهِي. غَابَ وَجْهِي.

----

### ئەرەبچە - ئۇيغۇرچە

**ذَهَبَ الْمَجُوسُ وَرَجَعُوا وَقَالُوا**

زەردۇشتلار بېرىپ قايتىپ كەلدى-دە، مۇنداق دېدى

**أنسي الحاج**

ئۇنسىي ئەلھاج

**I**

**فَتَحْتُهُمَا عَلَيْكِ.** 

كۆزۈمنى ساڭا ئاچتىم.

**لَنْ أَمُوتَ وَهُمَا مُغْمَضَتَانِ.**

ئۇ يۇمۇقلا بولىدىكەن ھەرگىز ئۆلمەيمەن.

**II**

**أَللَّيْلُ عَلَى لِسَانِكِ شَمْسٌ.**

كېچە قۇياشتۇر سېنىڭ تىلىڭدا.

**III**

**طَلَبْتُ أَنْ يَذْهَبُوا وَيَأْتُوا بِالْوَقْتِ،** 

بېرىپ ۋاقىتنى ئەكىلىشنى سورىدىم،

**فَذَهَبَ الْمَجُوسُ وَرَجَعُوا وَقَالُوا:**

زەردۇشتلار بېرىپ قايتىپ كەلدى-دە، مۇنداق دېدى:

**سَيَمْحُو لَيْلَ الشِّتَاءِ لَيْلُ الصَّيْفِ.** 

قىشنىڭ كېچىسىنى يازنىڭ كېچىسى يۇغىسى. 

**سَيَمْحُو دَمْعَ الشِّتَاءِ دَمْعُ الصَّيْفِ.**

قىشنىڭ كۆزيېشىنى يازنىڭ كۆزيېشى يۇغىسى.

**سَيَطِيرُ عُصْفُورٌ حَزِينٌ مِنَ الْقَفَصِ لِيَعُودَ إِلَى الْقَفَصِ عُصْفُورٌ حَزِينٌ.**

غەمكىن بىر قۇشقاچ قەپەسكە قايتىپ كېلىش ئۈچۈن قەپەستىن غەمكىن بىر قۇشقاچ ئۇچۇپ كەتكۈسى.

**IV**

**أَلتَّائِهُ الصَّغِيرُ اسْتَقَرَّ عِنْدَ بَابِ عَرُوسِهِ، فَقَتَلَهُ الْحُرَّاسُ عَلَى الْعَتَبَةِ.**

توي قىلىدىغان قىزىنىڭ ئىشىكى تۈۋىدە كىچىك ئازغۇن يەرلىشىۋېدى، بوسۇغىدىكى كۆزەتچىلەر ئۇنى ئۆلتۈرىۋېتىشتى.

**V**

**تُشْرِقِينَ أَبْكَرَ مِنْ أَصِيلِ الطُّفُولَةِ.**

بالىلىقنىڭ كەچقۇرۇنىدىن بۇرۇن بالقىيسەن.

**VI**

**مُتَكَبِّرَةٌ كَلَوْعَةٍ مَحْرُوقَةٍ.**

كۆيۈك ئوتىدەك مەغرۇر جانان.

**VII**

**رَبَطْتُ لِحَبِيبَتِي بَيْنَ السِّنينِ.** 

يىللار ئارىسىغا مۆكۈنۈپ نىگارىمنى ساقلىدىم. 

**رَبَطْتُ عَلَى مَفَارِقِ الْخَجَلِ.**

ئىزا ئاچىلىغا مۆكۈنۈپ ساقلىدىم.

**أَبْحَرْتُ كَجَاسُوسٍ تَحْتَ الْمَاءِ.** 

سۇ ئاستىدا جاسۇستەك ئۈزدۈم.

**لَمْ يَرَنِي خَفِيرٌ.** 

مېنى قاراۋۇل كۆرمىدى.

**لَمْ يَكْشِفْ طَوِيَّتِي بَصَّارٌ.** 

كۆڭلۈمگە پۈككەننى پالچى تاپالمىدى. 

**لَمْ تَشْعُرْ حَتَّى حَبِيبَتِي.**

ھەتتاكى نىگارىممۇ تۇيمىدى.

**وَصَلْتُ إِلَى شَاطِئِهَا فَتَضَايَقَتْ.** 

ئۇنىڭ ساھىلىغا يېتىپ بېرىۋېدىم، ئاچچىقى كەلدى. 

**وَإِذْ وَزَنَتْ كَلَامِي رَقَّتْ.**

سۆزۈمنى دىققەت بىلەن ئاڭلاپ كۆڭلى يۇمشىدى.

**وَلَمَّا قُلْتُ أُرِيدُهَا، جَفَلَتْ.** 

ئۇنى ئىستەيدىغانلىقىمنى دېسەم چۆچىدى. 

**أَسْرَعَتْ خَلْفَ الرَّوَابِي نَزَلَتْ تَحْتَ الرَّوَابِي.**

ئېدىرلارنىڭ كەينىگە قاچتى، ئېدىرلارنىڭ باغرىدا يوقالدى.

**رَبَطْتُ لَهَا بَيْنَ الشُّهُبِ وَالشِّيَمِ.** 

ئاقار يۇلتۇزلار بىلەن ئۆزگىچىلىكلەر ئارىسىغا مۆكۈنۈپ نىگارىمنى ساقلىدىم. 

**وَكُلُّ مَكْمَنٍ كَانَ مُحْكَماً وَأَمَامَهُ سِيَاجٌ.**

ھەر بىر پىستىرما پۇختا بولۇپ، ئالدى چىتلاقلىق ئىدى.

**لَكِنَّ حَبِيبَتِي أَطْلَقَتْ كِبْرِيَاءَهَا.** 

بىراق، نىگارىم غورۇرىنى قويىۋەتتى. 

**أَطْلَقَتْ مِنْ كِبْرِيَائِهَا ذِئْباً عَلَى وَجْهِي.**

غورۇرىدىن بىر بۆرىنى يۈزۈمگە قويىۋەتتى.

**غَابَ وَجْهِي.**

يۈزۈم غايىب بولدى.

----

تۈر: ئۇيغۇر
تۈر: تەرجىمە
تۈر: ئەرەبچىدىن
تۈر: ئەخمەتجان ئوسمان